**OPENN – Osvojiti politično enakost z novimi imeni**



*Kljub splošni podpori se ženske v politiki v Sloveniji še vedno soočajo s številnimi ovirami, ki jih je treba preseči, če hočejo biti na pomembnih funkcijah.*

**Vabilo**

**na novinarsko konferenco ob kavi**

**v torek, 7.7.2015 ob 13.30 h v Art kavarni hotela Piramida, ul. Heroja Šlandra 10, Maribor**

Spoštovani,

vabimo vas na novinarsko konferenco, na kateri vam bomo predstavili rezultate študije o ovirah in potrebah kandidatk na lokalnih volitvah, v kateri je preko spletne ankete sodelovalo 160 žensk, spletni interaktivni zemljevid o prisotnosti žensk v slovenski politiki na nacionalni in lokalni ravni in zanimive izseke iz analize zadnjih lokalnih volitev. Spregovorili bomo še o ženski solidarnosti v Sloveniji, o oblikovanju podporne mreže aktivnih žensk v lokalni politiki ter o izkušnjah oz. dobrih praksah aktivnega delovanja žensk v politiki na Norveškem.

Z vami se bodo pogovarjale strokovnjakinje in članice projektne skupine OPENN **Vlasta Jalušič** (Mirovni inštitut), **Milica Antić-Gaber** (Filozofska fakulteta), **Metka Roksandić** (Ženski lobi Slovenije), **Jasmina Vidmar** (Skupnost občin Slovenije) in **Liss Schanke** (Norveško združenje za lokalno in regionalno upravo), ki bo govorila v angleščini.

Za več informacij se lahko obrnete na vodjo projekta OPENN Vlasto Jalušič na 030 338 258.

\*\*\*

Kako bo projekt OPENN prispeval k spremembam?

- z večjim poznavanjem ovir, ki ženskam otežujejo vstop v politično polje in dostop do pomembnih položajev pri političnem odločanju ter o prednostih večje udeležbe žensk v politiki;

- z ozaveščanjem o pomenu enakega sodelovanja žensk v politiki;

- z odpravljanjem stereotipnih predstav o (ne)primernosti žensk za politiko;

- s povečanjem pripravljenosti različnih akterjev na izvajanje ukrepov za večjo zastopanost in udeležbo ter za krepitev vloge žensk v politiki;

- s širjenjem vednosti, sposobnosti in medsebojne podpore žensk v politiki na lokalni ravni.

Projekt financira:

 